Kurdanê şaristanê Kerkûkî serra 2003î ra nata merasîmê Newroze  kelaya Kerkûkî de serûber kerdêne û naye ra ber zî taxanê û kuçeyanê xo de zî adirê Newroze vistêne ta û Newroze fîraz kerdêne.
Emser her çiqas amadekarîyî ameybî kerdene zî vîrusê Korona ra semed qedexeyê kombîyayîşî û vejîyayîşê teberî ameyî îlankerdene û şayîyê Newroze batal bîyî.
Reyna zî şarê Kerkûkî tax û kuçeyan de adirê Newroze vist ta û na roje fîraz kerde.
